title: Decizia Consiliului din 9 aprilie 2014 de modificare a anexelor I, II și III la Decizia 2011/432/UE privind aprobarea, în numele Uniunii Europene, a Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei

text:
               16.4.2014

               RO

               Jurnalul Oficial al Uniunii Europene

               L 113/1

         DECIZIA CONSILIULUI
   din 9 aprilie 2014
   de modificare a anexelor I, II și III la Decizia 2011/432/UE privind aprobarea, în numele Uniunii Europene, a Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei
   (2014/218/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 alineatul (3) primul paragraf coroborat cu articolul 218 alineatul (6) al doilea paragraf litera (b) și alineatul (8) al doilea paragraf prima teză,
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               Anexa I la Decizia 2011/432/UE a Consiliului (2) cuprinde declarațiile care urmează să fie formulate de Uniune la momentul aprobării Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei (denumită în continuare „convenția”), în conformitate cu articolul 63 din convenție.

               (2)

               Anexa II la Decizia 2011/432/UE indică rezerva care urmează să fie formulată de Uniune la momentul aprobării convenției, în conformitate cu articolul 62 din convenție.

               (3)

               Anexa III la Decizia 2011/432/UE indică declarațiile care urmează să fie făcute de către Uniune la momentul aprobării convenției, în conformitate cu articolul 63 din convenție.

               (4)

               Datorită aderării Croației la Uniune la 1 iulie 2013 și datorită notificării Comisiei de către unele state membre referitoare la modificări aduse rezervei și declarațiilor care le privesc, este necesar să se modifice anexele I, II și III la Decizia 2011/432/UE înainte ca Uniunea să își depună instrumentul de aprobare a convenției.

               (5)

               Regatul Unit și Irlanda participă la adoptarea și aplicarea prezentei decizii.

               (6)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Decizia 2011/432/UE se modifică după cum urmează:

               1.

               anexa I se înlocuiește cu textul din anexa I la prezenta decizie;

               2.

               anexa II se înlocuiește cu textul din anexa II la prezenta decizie;

               3.

               anexa III se înlocuiește cu textul din anexa III la prezenta decizie.

         Articolul 2
   Prezenta decizie intră în vigoare la data adoptării.

      Adoptată la Bruxelles, 9 aprilie 2014.

            Pentru Consiliu

            Președintele

         D. KOURKOULAS

      (1)  Aviz din 17 aprilie 2013 (nepublicat încă în Jurnalul Oficial).

      (2)  Decizia 2011/432/UE a Consiliului din 9 iunie 2011 privind aprobarea, în numele Uniunii Europene, a Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei (JO L 192, 22.7.2011, p. 39).

      ANEXA I

            „ANEXA I

               Declarațiile Uniunii Europene cu ocazia aprobării Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei («convenția»), în conformitate cu articolul 63 din convenție

            A.   DECLARAȚIA PREVĂZUTĂ LA ARTICOLUL 59 ALINEATUL (3) PRIVIND COMPETENȚA UNIUNII EUROPENE ASUPRA DOMENIILOR REGLEMENTATE DE CONVENȚIE

                        1.

                        Uniunea Europeană declară că își exercită competența cu privire la toate domeniile reglementate de convenție. Statele sale membre își asumă obligații în temeiul convenției ca urmare a încheierii acesteia de către Uniunea Europeană.

                        2.

                        Membrii Uniunii Europene sunt Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Croația, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda, Regatul Suediei și Regatul Unit al Marii Britanii și Irlandei de Nord.

                        3.

                        Cu toate acestea, prezenta declarație nu se aplică Regatului Danemarcei, în conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene.

                        4.

                        Prezenta declarație nu este aplicabilă teritoriilor statelor membre în care nu se aplică Tratatul privind funcționarea Uniunii Europene (articolul 355 din respectivul tratat) și nu aduce atingere actelor sau pozițiilor care pot fi adoptate în temeiul convenției de către statele membre respective în numele și în interesul respectivelor teritorii.

                        5.

                        Aplicarea convenției în cadrul cooperării dintre autoritățile centrale este responsabilitatea autorităților centrale ale fiecărui stat membru al Uniunii Europene. Prin urmare, oricând o autoritate centrală a unui stat contractant are nevoie să contacteze o autoritate centrală dintr-un stat membru al Uniunii Europene, aceasta ar trebui să contacteze direct autoritatea centrală vizată. Statele membre ale Uniunii Europene vor participa, în cazul în care vor considera oportun acest lucru, și în cadrul tuturor comisiilor speciale care ar putea fi însărcinate cu urmărirea modului de aplicare a convenției.

                  B.   DECLARAȚIA PREVĂZUTĂ LA ARTICOLUL 2 ALINEATUL (3) DIN CONVENȚIE
            Uniunea Europeană declară că va extinde domeniul de aplicare al capitolelor II și III din convenție la obligațiile de întreținere între soți.”

      ANEXA II

            „ANEXA II

               Rezervă formulată de Uniunea Europeană în momentul aprobării Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei («convenția»), în conformitate cu articolul 62 din convenție

            Uniunea Europeană formulează următoarea rezervă prevăzută la articolul 44 alineatul (3) din convenție:
            Republica Cehă, Republica Estonia, Republica Elenă, Republica Cipru, Republica Letonia, Republica Lituania, Ungaria, Regatul Țărilor de Jos, Republica Polonă, Republica Slovenia, Republica Slovacă, Regatul Suediei și Regatul Unit al Marii Britanii și Irlandei de Nord se opun utilizării limbii franceze în comunicările dintre autoritățile centrale.
            Republica Franceză și Marele Ducat al Luxemburgului se opun utilizării limbii engleze în comunicările dintre autoritățile centrale.”

      ANEXA III

            „ANEXA III

               Declarațiile Uniunii Europene în momentul aprobării Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei («convenția»), în conformitate cu articolul 63 din convenție

            1.   DECLARAȚIILE MENȚIONATE LA ARTICOLUL 11 ALINEATUL (1) LITERA (g) DIN CONVENȚIE
            Uniunea Europeană declară că, în statele membre enumerate mai jos, o cerere, alta decât o cerere în temeiul articolului 10 alineatul (1) litera (a) și alineatul (2) litera (a) din convenție, include informațiile sau documentele specificate pentru fiecare dintre statele membre enumerate:

               Regatul Belgiei:

                        —

                        pentru cererile în temeiul articolului 10 alineatul (1) literele (e) și (f) și alineatul (2) literele (b) și (c), textul integral al hotărârilor, în copie (copii) legalizată (legalizate).

               Republica Cehă:

                        —

                        împuternicirea acordată autorității centrale de către solicitant în temeiul articolului 42.

               Republica Federală Germania:

                        —

                        cetățenia, profesia sau ocupația creditorului și, după caz, numele și adresa reprezentantului său legal;

                        —

                        cetățenia, profesia sau ocupația debitorului, în măsura în care sunt cunoscute creditorului;

                        —

                        în cazul unei cereri din partea unui serviciu de drept public prin care se invocă obligații de întreținere în temeiul unui drept transferat, numele și datele de contact ale persoanei a cărei cerere a fost transferată;

                        —

                        în cazul indexării unei cereri executorii, metoda de calculare a indexării și, în cazul unei obligații de plată de dobândă legală, rata dobânzii legale și data de la care începe să se aplice dobânda obligatorie.

               Regatul Spaniei:

                        —

                        cetățenia creditorului;

                        —

                        cetățenia debitorului;

                        —

                        codul numeric personal (din cartea de identitate sau pașaport) atât al creditorului, cât și al debitorului.

               Republica Franceză:

            Cererile menționate la articolul 10 alineatul (1) literele (e) și (f) și alineatul (2) literele (b) și (c) sunt însoțite de hotărârea privind întreținerea a cărei modificare se solicită.

               Republica Croația

            I.   Cerere în temeiul articolului 10 alineatul (1) litera (b)

                        1.

                        O cerere de executare a unei hotărâri formulate sau recunoscute în Republica Croația, în calitate de stat solicitat, trebuie să conțină:

                                    —

                                    informații detaliate privind instanța care a emis hotărârea și data la care a fost emisă hotărârea;

                                    —

                                    informații detaliate privind contul bancar al creditorului (numărul de cont, numele băncii, IBAN).

                        2.

                        În cazul în care solicitantul este minor, cererea trebuie să fie semnată de reprezentantul său legal.
                        O cerere de executare a unei hotărâri formulate sau recunoscute în Republica Croația, în calitate de stat solicitat, trebuie să fie însoțită de următoarele documente:

                                    —

                                    originalul mandatului de executare sau al hotărârii instanței sau o copie certificată a hotărârii instanței însoțită de o atestare de titlu executoriu;

                                    —

                                    lista detaliată a restanțelor solicitate;

                                    —

                                    în cazurile în care indexarea se aplică unei cereri executorii, metoda de calculare a indexării și, în cazul unei obligații de plată de dobândă legală, o precizare privind rata dobânzii legale și data de la care începe să se aplice dobânda obligatorie;

                                    —

                                    datele contului bancar în care ar trebui transferate sumele acordate;

                                    —

                                    o traducere oficială în limba croată a tuturor documentelor, realizată de un traducător autorizat;

                                    —

                                    împuternicirea acordată autorității centrale de către solicitant în conformitate cu articolul 42 din convenție.

                  II.   Cererile în temeiul articolului 10 alineatul (1) literele (c) și (d)

                        1.

                        Cererea de pronunțare a unei hotărâri în Republica Croația, în calitate de stat solicitat, trebuie să conțină:

                                    —

                                    o precizare privind cuantumul lunar al pensiei de întreținere solicitate;

                                    —

                                    o precizare cu privire la perioada pentru care se solicită pensie de întreținere;

                                    —

                                    informații privind statutul personal și social al solicitantului (copilul sau părintele cu care locuiește copilul);

                                    —

                                    informații privind statutul personal și social al debitorului — părintele cu care copilul nu locuiește, numărul persoanelor care primesc deja pensie de întreținere din partea debitorului, în cazul în care solicitantul dispune de aceste informații.

                        2.

                        Cererea trebuie să fie semnată personal de solicitant sau, în cazul în care solicitantul este minor, de către reprezentantul său legal.
                        Cererea de pronunțare a unei hotărâri în Republica Croația, în calitate de stat solicitat, trebuie să fie însoțită de următoarele documente:

                                    —

                                    documente care atestă relația părinte-copil; starea civilă sau de parteneriat a solicitantului și a debitorului; certificatul de naștere al copilului, dacă filiația urmează să fie stabilită cu titlu preliminar;

                                    —

                                    certificatul de desfacere a căsătoriei;

                                    —

                                    hotărârea organismului competent privind îngrijirea copilului sau hotărârea privind custodia copilului;

                                    —

                                    documentul pe baza căruia se calculează indexarea cuantumului pensiei de întreținere (în cazul în care este prevăzută în statul solicitant);

                                    —

                                    o traducere oficială în limba croată a tuturor documentelor, realizată de un traducător autorizat;

                                    —

                                    împuternicirea acordată autorității centrale de către solicitant în conformitate cu articolul 42 din convenție.

                  III.   Cererile în temeiul articolului 10 alineatul (1) literele (e) și (f)

                        1.

                        Cererea de modificare a unei hotărâri trebuie să cuprindă:

                                    —

                                    numele instanței care a emis hotărârea a cărei modificare este cerută sau al organismului în fața căruia s-a încheiat acordul privind pensia de întreținere;

                                    —

                                    data la care s-a emis hotărârea sau la care s-a încheiat acordul și numărul hotărârii sau al acordului;

                                    —

                                    prenumele și numele părților la procedură și datele lor de naștere;

                                    —

                                    modificarea circumstanțelor persoanei care primește pensie de întreținere, ale debitorului, ale creditorului și ale persoanei care are în îngrijire copilul, inclusiv faptul că s-a emis o nouă hotărâre sau s-a încheiat un nou acord privind îngrijirea copilului; modificarea diurnei și alte circumstanțe care justifică modificarea hotărârii;

                                    —

                                    o precizare privind cuantumul lunar solicitat;

                                    —

                                    informații detaliate privind contul bancar al creditorului (numărul de cont, numele băncii, IBAN).

                        2.

                        Cererea trebuie să fie semnată personal de solicitant sau, în cazul în care solicitantul este minor, de către reprezentantul său legal.
                        O cerere de modificare a unei hotărâri trebuie să fie însoțită de următoarele documente:

                                    —

                                    originalul mandatului de executare sau al hotărârii instanței sau o copie certificată a hotărârii instanței însoțită de o atestare de titlu executoriu;

                                    —

                                    datele contului bancar în care ar trebui transferate sumele acordate;

                                    —

                                    o traducere oficială în limba croată a tuturor documentelor, realizată de un traducător autorizat;

                                    —

                                    împuternicirea acordată autorității centrale de către solicitant în conformitate cu articolul 42 din convenție.

                  IV.   Cererile în temeiul articolului 10 alineatul (2) literele (b) și (c)

                        1.

                        Cererea de modificare a unei hotărâri trebuie să cuprindă:

                                    —

                                    numele instanței care a emis hotărârea a cărei modificare este cerută sau al organismului în fața căruia s-a încheiat acordul privind pensia de întreținere;

                                    —

                                    data la care s-a emis hotărârea sau la care s-a încheiat acordul și numărul hotărârii sau al acordului;

                                    —

                                    prenumele și numele părților la procedură și datele lor de naștere;

                                    —

                                    modificarea circumstanțelor persoanei care primește pensie de întreținere, ale debitorului, ale creditorului și ale persoanei care are în îngrijire copilul, inclusiv faptul că s-a luat o nouă hotărâre sau s-a încheiat un nou acord privind îngrijirea copilului; modificarea diurnei și alte circumstanțe care justifică modificarea hotărârii;

                                    —

                                    o precizare privind cuantumul lunar plătit anterior depunerii cererii și modificarea cerută.

                        2.

                        Cererea trebuie să fie semnată personal de către solicitant.
                        Cererea de modificare a unei hotărâri trebuie să fie însoțită de următoarele documente:

                                    —

                                    originalul mandatului de executare sau al hotărârii instanței sau o copie certificată a hotărârii instanței însoțită de o atestare de titlu executoriu;

                                    —

                                    o traducere oficială în limba croată a tuturor documentelor, realizată de un traducător autorizat;

                                    —

                                    împuternicirea acordată autorității centrale de către solicitant în conformitate cu articolul 42 din convenție.

               Republica Letonia:

                        —

                        cererea include informațiile menționate în formularele relevante recomandate și publicate de Conferința de la Haga de drept internațional privat și este însoțită de o chitanță de plată a impozitului de stat în cazurile în care solicitantul nu este scutit de la plata taxei de stat sau nu primește asistență juridică, precum și de documentele justificative privind informațiile incluse în cerere;

                        —

                        cererea include codul personal al solicitantului (în cazul în care i s-a atribuit un astfel de cod în Republica Letonia) sau numărul de identificare, dacă un astfel de număr i-a fost atribuit; codul personal al respondentului (în cazul în care i s-a atribuit un astfel de cod în Republica Letonia) sau numărul de identificare, dacă un astfel de număr i-a fost atribuit; codurile personale (în cazul în care li s-au atribuit astfel de coduri în Republica Letonia) sau numerele de identificare, dacă li s-au atribuit astfel de numere, ale tuturor persoanelor pentru care se solicită întreținerea;

                        —

                        cererile menționate la articolul 10 alineatul (1) literele (a), (b), (d) și (f) și la alineatul (2) literele (a) și (c) care nu vizează întreținerea pentru copil (în sensul articolului 15 sunt însoțite de un document care indică măsura în care solicitantul a beneficiat de asistență juridică gratuită în statul de origine, care conține informații privind tipul și amploarea asistenței juridice deja solicitate și care indică tipul de asistență juridică suplimentară necesară;

                        —

                        cererile menționate la articolul 10 alineatul (1) litera (b) sunt însoțite de un document care să indice mijloacele de executare pe care le-a ales solicitantul (proceduri de recuperare a activelor mobile, a fondurilor și/sau a bunurilor imobile ale debitorului);

                        —

                        cererile menționate la articolul 10 alineatul (1) litera (b) sunt însoțite de un document în care se calculează cuantumul datoriei;

                        —

                        cererile menționate la articolul 10 alineatul (1) literele (c), (d), (e) și (f) și la alineatul (2) literele (b) și (c) sunt însoțite de documente care dovedesc informațiile privind situația financiară și cheltuielile creditorului și/sau debitorului.

               Republica Malta:

            I.   Cerere în temeiul articolului 10 alineatul (1) litera (b)

                        1.

                        O cerere de executare a unei hotărâri cuprinde:

                                    —

                                    denumirea instanței care a pronunțat hotărârea judecătorească;

                                    —

                                    data hotărârii judecătorești;

                                    —

                                    detalii privind cetățenia creditorului și a debitorului; și

                                    —

                                    profesia sau ocupația.

                        2.

                        Se anexează, de asemenea, următoarele documente:

                                    —

                                    o copie certificată a hotărârii împreună cu ordinul de executare a acesteia;

                                    —

                                    lista detaliată a restanțelor și, în cazul indexării unei cereri executorii, metoda de calculare a indexării, iar în cazul unei obligații de plată de dobândă legală, rata dobânzii legale și data de la care începe să se aplice dobânda obligatorie;

                                    —

                                    datele contului bancar în care ar trebui transferate sumele executate;

                                    —

                                    copia cererii și a anexelor; și

                                    —

                                    traducerea tuturor documentelor în limba malteză de către un traducător calificat autorizat.

                  II.   Cerere în temeiul articolului 10 alineatul (1) literele (c) și (d)

            O cerere de pronunțare a unei hotărâri de acordare a pensiei de întreținere pentru copil este însoțită de următoarele documente:

                        —

                        cuantumul lunar al pensiei de întreținere pentru copil în raport cu fiecare creditor; și

                        —

                        motivele cererii de pronunțare a unei hotărâri, care trebuie să conțină informații referitoare la relația dintre creditor și debitor și la situația financiară a reprezentantului legal al creditorului, precum și informații privind:

                                    (i)

                                    cheltuielile de întreținere: hrană, sănătate, îmbrăcăminte, cazare și educație. (Notă: în cazul în care pensia de întreținere pentru copil este solicitată pentru mai mulți copii, informațiile trebuie să fie furnizate cu privire la fiecare dintre copii);

                                    (ii)

                                    sursele și cuantumul veniturilor lunare ale părintelui care are în grijă creditorul; și

                                    (iii)

                                    cheltuielile lunare ale părintelui care are în grijă creditorul.

                  III.   Cerere în temeiul articolului 10 alineatul (1) literele (e) și (f)

            O cerere de modificare a unei hotărâri de acordare a pensiei de întreținere cuprinde:

                        —

                        denumirea instanței care a pronunțat hotărârea, data hotărârii judecătorești și detalii privind părțile la procedură;

                        —

                        o precizare privind cuantumul lunar al pensiei de întreținere solicitat în numele fiecărui creditor în locul cuantumului acordat anterior;

                        —

                        o precizare privind modificarea circumstanțelor care justifică cererea de modificare a sumei pensiei de întreținere; și

                        —

                        documentele justificative, care trebuie să fie enumerate și anexate cererii (Notă: aceste documente trebuie să fie originale sau copii certificate).

                  IV.   Cerere în temeiul articolului 10 alineatul (2) literele (b) și (c)

            O cerere de modificare a unei hotărâri de acordare a pensiei de întreținere cuprinde:

                        —

                        denumirea instanței care a pronunțat hotărârea, data hotărârii judecătorești și detalii privind părțile la procedură;

                        —

                        o precizare privind cuantumul lunar al pensiei de întreținere solicitat în numele fiecărui creditor în locul cuantumului acordat anterior;

                        —

                        o precizare privind modificarea circumstanțelor care justifică cererea de modificare a cuantumului pensiei de întreținere; și

                        —

                        documentele justificative, care trebuie să fie enumerate și anexate cererii. (Notă: aceste documente trebuie să fie originale sau copii certificate).

               Republica Polonă:

            I.   Cerere în temeiul articolului 10 alineatul (1) litera (b)

                        1.

                        Cererea privind executarea unei hotărâri ar trebui să cuprindă denumirea instanței care a pronunțat hotărârea, data hotărârii și prenumele și numele părților la procedură.

                        2.

                        Ar trebui anexate următoarele documente:

                                    —

                                    titlul executoriu în original (o copie legalizată a hotărârii împreună cu ordinul de executare a acesteia);

                                    —

                                    lista detaliată a restanțelor;

                                    —

                                    datele contului bancar în care ar trebui transferate sumele executate;

                                    —

                                    o copie a cererii și a anexelor;

                                    —

                                    traducerea tuturor documentelor în limba polonă de către un traducător autorizat.

                        3.

                        Cererea, motivele cererii, lista restanțelor și informațiile privind situația financiară a debitorului trebuie semnate personal de către creditor(i) sau, în cazul minorilor, de către reprezentantul legal al acestora.

                        4.

                        În cazul în care creditorul nu are în posesie titlul executoriu în original, motivul trebuie menționat în cerere (de exemplu, documentul a fost pierdut ori distrus sau instanța nu a emis un titlu executoriu).

                        5.

                        În cazul pierderii titlului executoriu, ar trebui anexată cererea de reemitere a titlului executoriu în vederea înlocuirii celui pierdut.

                  II.   Cererile în temeiul articolului 10 alineatul (1) literele (c) și (d)

                        1.

                        Cererea de pronunțare a unei hotărâri de acordare a pensiei de întreținere pentru copil ar trebui să conțină o precizare privind cuantumul lunar solicitat în titlu drept pensie de întreținere pentru copil în cazul fiecărui creditor.

                        2.

                        Cererea și motivele cererii trebuie semnate personal de către creditor(i) sau, în cazul minorilor, de către reprezentantul legal al acestora.

                        3.

                        În motivele cererii de pronunțare a unei hotărâri este necesar să se menționeze toate elementele de fapt care justifică cererea și, în special, să se furnizeze informații privind:

                                    (a)

                                    relația dintre creditor și debitor: copil (copil din căsătorie/copil recunoscut oficial de către debitor/paternitatea copilului stabilită de instanță), alt membru al familiei, soț/soție, fost soț/fostă soție, rudă;

                                    (b)

                                    informațiile privind situația financiară a creditorului ar trebui să cuprindă date referitoare la:

                                                —

                                                vârsta, starea de sănătate și nivelul de studii ale creditorului;

                                                —

                                                cheltuielile lunare ale creditorului (alimente, îmbrăcăminte, igienă personală, prevenire, medicație, reabilitare, formare, petrecerea timpului liber, cheltuieli excepționale etc.)

                                                —

                                                (în cazul în care pensia de întreținere pentru copil este solicitată pentru mai multe persoane îndreptățite, datele sus-menționate ar trebui furnizate pentru fiecare dintre aceste persoane);

                                                —

                                                studiile părintelui care are în grijă creditorul minor, profesia acestuia dobândită prin studii și profesia pe care o exercită efectiv;

                                                —

                                                sursele și cuantumul veniturilor lunare ale părintelui care are în grijă creditorul;

                                                —

                                                cheltuielile lunare ale părintelui care are în grijă creditorul minor, pentru propria sa întreținere și pentru cea a altor persoane, altele decât creditorul, care se află în întreținerea sa;

                                    (c)

                                    informațiile privind situația financiară a debitorului ar trebui, de asemenea, să cuprindă date privind studiile debitorului, profesia acestuia dobândită prin studii și profesia pe care o exercită efectiv.

                        4.

                        Ar trebui să se precizeze care dintre elementele de fapt descrise în motivele cererii urmează să fie invocate în cadrul obținerii de probe (de exemplu, citirea documentului în cursul ședinței de judecată, audierea martorului/martorilor, audierea creditorului sau a reprezentantului legal al acestuia, audierea debitorului etc.).

                        5.

                        Este necesar să se menționeze fiecare element de probă solicitat și toate informațiile necesare pentru a permite instanței să obțină probele respective.

                        6.

                        Documentele ar trebui să fie înscrisuri și să fie anexate cererii în original sau sub formă de copii legalizate; documentele întocmite într-o limbă străină ar trebui să fie însoțite de o traducere autorizată în limba polonă.

                        7.

                        Martorii: ar trebui precizate prenumele, numele și adresa fiecărui martor.

                  III.   Cererea prevăzută la articolul 10 alineatul (1) literele (e) și (f)

                        1.

                        O cerere de modificare a unei hotărâri de acordare a pensiei de întreținere trebuie să cuprindă:

                                    (a)

                                    denumirea instanței care a pronunțat hotărârea, data hotărârii și prenumele și numele părților la procedură;

                                    (b)

                                    o precizare privind cuantumul lunar al pensiei de întreținere solicitat în numele fiecărui creditor în locul cuantumului acordat anterior.

                        2.

                        În motivele cererii ar trebui să se descrie schimbarea de situație care justifică solicitarea de modificare a cuantumului pensiei de întreținere.

                        3.

                        Cererea și motivele cererii trebuie semnate personal de către creditor(i) sau, în cazul minorilor, de către reprezentantul legal al acestora.

                        4.

                        Ar trebui să se precizeze care dintre elementele de fapt descrise în motivele cererii urmează să fie invocate în cadrul obținerii de probe (de exemplu, citirea documentului în cursul ședinței de judecată, audierea martorului/martorilor, audierea creditorului sau a reprezentantului legal al acestuia, audierea debitorului etc.).

                        5.

                        Este necesar să se menționeze fiecare element de probă solicitat și toate informațiile necesare pentru a permite instanței să obțină probele respective.

                        6.

                        Documentele ar trebui să fie înscrisuri și să fie anexate cererii în original sau sub formă de copii legalizate; documentele întocmite într-o limbă străină ar trebui să fie însoțite de o traducere autorizată în limba polonă.

                        7.

                        Martorii: ar trebui precizate prenumele, numele și adresa fiecărui martor.

                  IV.   Cererea prevăzută la articolul 10 alineatul (2) literele (b) și (c)

                        1.

                        O cerere de modificare a unei hotărâri de acordare a pensiei de întreținere trebuie să cuprindă:

                                    (a)

                                    denumirea instanței care a pronunțat hotărârea, data hotărârii și prenumele și numele părților la procedură;

                                    (b)

                                    o precizare privind cuantumul lunar al pensiei de întreținere solicitat în numele fiecărui creditor în locul cuantumului acordat anterior.

                        2.

                        În motivele cererii ar trebui să se descrie schimbarea de situație care justifică solicitarea de modificare a cuantumului pensiei de întreținere.

                        3.

                        Cererea și motivele cererii trebuie semnate personal de către debitor.

                        4.

                        Ar trebui să se precizeze care dintre elementele de fapt descrise în motivele cererii urmează să fie invocate în cadrul obținerii de probe (de exemplu, citirea documentului în cursul ședinței de judecată, audierea martorului/martorilor, audierea creditorului sau a reprezentantului legal al acestuia, audierea debitorului etc.).

                        5.

                        Este necesar să se menționeze fiecare element de probă solicitat și toate informațiile necesare pentru a permite instanței să obțină probele respective.

                        6.

                        Documentele ar trebui să fie înscrisuri și să fie anexate cererii în original sau sub formă de copii legalizate; documentele întocmite într-o limbă străină ar trebui să fie însoțite de o traducere autorizată în limba polonă.

                        7.

                        Martorii: ar trebui precizate prenumele, numele și adresa fiecărui martor.

               Republica Portugheză:

            I.   Cerere în temeiul articolului 10 alineatul (1) litera (b)

            O cerere de executare a unei hotărâri trebuie să fie însoțită, pe lângă documentele menționate la articolul 25, de:

                        1.

                        o listă detaliată a restanțelor și, în cazul indexării unei cereri executorii, de metoda de calculare a indexării; în cazul unei obligații de plată a unei dobânzi legale, o precizare legată de rata dobânzii legale și de data de la care începe să se aplice dobânda obligatorie;

                        2.

                        datele complete de identificare a contului bancar în care trebuie transferate sumele.

                  II.   Cerere în temeiul articolului 10 alineatul (1) literele (c) și (d)

            O cerere de pronunțare a unei hotărâri de acordare a pensiei de întreținere pentru copil în sensul articolului 15 trebuie să fie însoțită de următoarele documente justificative:

                        1.

                        cuantumul lunar al pensiei de întreținere pentru copil solicitat în numele fiecărui creditor;

                        2.

                        motivele cererii de pronunțare a unei hotărâri, care trebuie să precizeze toate faptele în sprijinul cererii și să furnizeze informații referitoare la:

                                    (a)

                                    relația dintre creditor și debitor: copil (copil din căsătorie/copil recunoscut oficial de către debitor/paternitatea copilului stabilită de instanță), inclusiv prezentarea unui certificat care să ateste filiația/adopția;

                                    (b)

                                    situația financiară a reprezentantului legal al creditorului (creditorilor) (părinte sau tutore), care trebuie să includă date privind:

                                                —

                                                cheltuielile lunare de întreținere: alimentație, sănătate, îmbrăcăminte, cazare, educație (în cazul în care se solicită pensia de întreținere pentru copil pentru mai multe persoane îndreptățite, datele de mai sus ar trebui să fie furnizate pentru fiecare dintre aceste persoane);

                                                —

                                                sursele și cuantumul veniturilor lunare ale părintelui care are în grijă creditorul;

                                                —

                                                cheltuielile lunare ale părintelui care are în îngrijire un creditor minor, pentru întreținerea proprie și a altor persoane de care este responsabil;

                        3.

                        cererea motivată, semnată personal de creditor (creditori) sau, în cazul minorilor, de reprezentantul legal al acestuia/acestora;

                  III.   Cerere în temeiul articolului 10 alineatul (1) literele (e) și (f)

            O cerere de modificare a unei hotărâri de acordare a pensiei de întreținere trebuie să cuprindă:

                        1.

                        denumirea instanței care a pronunțat hotărârea, data hotărârii judecătorești și identificarea părților la procedură;

                        2.

                        o precizare privind cuantumul lunar al pensiei de întreținere solicitat în numele fiecărui creditor în locul cuantumului acordat anterior;

                        3.

                        în motivația cererii, o precizare privind modificarea circumstanțelor care justifică cererea de modificare a valorii pensiei de întreținere;

                        4.

                        documentele justificative, care ar trebui să fie enumerate și anexate cererii — originale sau copii legalizate;

                        5.

                        semnătura creditorului (creditorilor) pe cererea motivată, sau, în cazul minorilor, a reprezentantului legal al acestora.,

                  IV.   Cerere în temeiul articolului 10 alineatul (2) literele (b) și (c)

            O cerere de modificare a unei hotărâri de acordare a pensiei de întreținere (prezentată de către debitor) trebuie să includă:

                        1.

                        denumirea instanței care a pronunțat hotărârea, data hotărârii judecătorești și identificarea părților la procedură;

                        2.

                        o precizare privind cuantumului lunar al pensiei de întreținere solicitat în numele fiecărui creditor în locul cuantumului acordat anterior;

                        3.

                        în motivația cererii, o precizare privind modificarea circumstanțelor care justifică cererea de modificare a valorii pensiei de întreținere;

                        4.

                        documentele justificative, care ar trebui să fie enumerate și anexate cererii — originale sau copii legalizate;

                        5.

                        pe cererea motivată, semnătura în nume propriu a debitorului (debitorilor).

               Republica Slovacă:

                        —

                        informații privind cetățenia tuturor părților implicate.

               Regatul Unit al Marii Britanii și Irlandei de Nord:

               Cerere în temeiul articolului 10 alineatul (1) litera (b)

               Anglia și Țara Galilor

            Originalul și/sau copia legalizată a hotărârii; un certificat care dovedește învestirea cu formulă executorie; declarație privind restanțele; un document care să ateste că debitorul a compărut la ședința de judecată inițială și, în cazul în care nu a compărut, un document care să ateste că a fost citat sau că hotărârea inițială i-a fost notificată și că i s-a oferit posibilitatea de a exercita o cale de atac; declarație cu privire la locul unde se află debitorul — reședința și locul de muncă; declarație privind identificarea debitorului; fotografia debitorului, dacă este disponibilă; un document care să indice măsura în care solicitantul a beneficiat de asistență juridică gratuită; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul; copie legalizată a hotărârii sau a altui document care atestă desfacerea căsătoriei sau a unui alt tip de relație, dacă este cazul.

               Scoția

            Originalul și/sau copia legalizată a hotărârii; un certificat care dovedește învestirea cu formulă executorie; declarație privind restanțele; un document care să ateste că debitorul a compărut la ședința de judecată inițială și, în cazul în care nu a compărut, un document care să ateste că a fost citat sau că hotărârea inițială i-a fost notificată și că i s-a oferit posibilitatea de a exercita o cale de atac; declarație cu privire la locul unde se află debitorul; declarație privind identificarea debitorului; fotografia debitorului, dacă este disponibilă; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul.

               Irlanda de Nord

            Originalul și/sau copia legalizată a hotărârii; un certificat care dovedește învestirea cu formulă executorie; declarație privind restanțele; un document care să ateste că debitorul a compărut la ședința de judecată inițială și, în cazul în care nu a compărut, un document care să ateste că a fost citat sau că hotărârea inițială i-a fost notificată și că i s-a oferit posibilitatea de a exercita o cale de atac; declarație cu privire la locul unde se află debitorul — reședința și locul de muncă; declarație privind identificarea debitorului; fotografia debitorului, dacă este disponibilă; un document care să indice măsura în care solicitantul a beneficiat de asistență juridică gratuită; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul.

               Cerere în temeiul articolului 10 alineatul (1) litera (c)

               Anglia și Țara Galilor

            documente referitoare la situația financiară — venituri/cheltuieli/active; declarație cu privire la locul unde se află pârâtul — reședința și locul de muncă; declarație care să permită identificarea pârâtului; fotografia pârâtului, dacă este disponibilă; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul; copie legalizată a hotărârii sau a altui document care atestă desfacerea căsătoriei sau a unui alt tip de relație, dacă este cazul. Copie a oricărei alte hotărâri judecătorești relevante; cererea de asistență juridică; document care să dovedească filiația, dacă este cazul; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Scoția

            Documente referitoare la situația financiară — venituri/cheltuieli/active; declarație cu privire la locul unde se află pârâtul; declarație care să permită identificarea pârâtului; fotografia pârâtului, dacă este disponibilă; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul; cererea de asistență juridică; document care să dovedească filiația, dacă este cazul.

               Irlanda de Nord

            documente referitoare la situația financiară — venituri/cheltuieli/active; declarație cu privire la locul unde se află pârâtul — reședința și locul de muncă; declarație care să permită identificarea pârâtului; fotografia pârâtului, dacă este disponibilă; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul; copie legalizată a hotărârii provizorii de divorț, după caz; copie a oricărei alte hotărâri judecătorești relevante; cererea de asistență juridică; document care să dovedească filiația, dacă este cazul; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Cerere în temeiul articolului 10 alineatul (1) litera (d)

               Anglia și Țara Galilor

            Copie legalizată a deciziei prevăzute la articolul 20 sau la articolul 22 litera (b) sau (e) împreună cu documentele relevante pentru luarea deciziei respective; un document care să indice măsura în care solicitantul a beneficiat de asistență juridică gratuită; documente referitoare la situația financiară — venituri/cheltuieli/active; declarație cu privire la locul unde se află pârâtul — reședința și locul de muncă; declarație care să permită identificarea pârâtului; fotografia pârâtului, dacă este disponibilă; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul; copie legalizată a hotărârii sau a altui document care atestă desfacerea căsătoriei sau a unui alt tip de relație, dacă este cazul; copie a oricărei alte hotărâri judecătorești relevante; document care să dovedească filiația, dacă este cazul; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Scoția

            A se vedea articolul 10 alineatul (1) litera (c) menționat anterior.

               Irlanda de Nord

            Copie legalizată a deciziei prevăzute la articolul 20 sau la articolul 22 litera (b) sau (e) împreună cu documentele relevante pentru luarea deciziei respective; un document care să indice măsura în care solicitantul a beneficiat de asistență juridică gratuită; documente referitoare la situația financiară — venituri/cheltuieli/active; declarație cu privire la locul unde se află pârâtul — reședința și locul de muncă; declarație care să permită identificarea pârâtului; fotografia pârâtului, dacă este disponibilă; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; copie legalizată a certificatului de căsătorie, dacă este cazul; copie legalizată a hotărârii provizorii de divorț, după caz; copie a oricărei alte hotărâri judecătorești relevante; document care să dovedească filiația, dacă este cazul; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Cerere în temeiul articolului 10 alineatul (1) litera (e)

               Anglia și Țara Galilor

            Copie a deciziei care urmează a fi modificată; documente referitoare la situația financiară a solicitantului și a pârâtului — venituri/cheltuielile/active; cererea de asistență juridică; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; documente referitoare la schimbările privind situația copilului (copiilor); documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul, o declarație scrisă care să ateste că ambele părți au compărut în cadrul procedurii sau, în cazul în care numai solicitantul a compărut, originalul sau copia legalizată a documentului care atestă citarea celeilalte părți.

               Scoția

            Copie a deciziei care urmează a fi modificată; documente referitoare la situația financiară a solicitantului și a pârâtului — venituri/cheltuielile/active; cererea de asistență juridică; certificat de la școală/liceu, dacă este cazul; documente referitoare la schimbările intervenite în situația copilului (copiilor).

               Irlanda de Nord

            Copie a deciziei care urmează a fi modificată; documente referitoare la situația financiară a solicitantului și a pârâtului — venituri/cheltuielile/active; cererea de asistență juridică; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; documente referitoare la schimbările privind situația copilului (copiilor); documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Cererea în temeiul articolului 10 alineatul (1) litera (f)

               Anglia și Țara Galilor

            Originalul și/sau copia legalizată a hotărârii care urmează să fie modificată; un document care să ateste că debitorul a compărut la ședința de judecată inițială și, în cazul în care nu a compărut, un document care să ateste că a fost citat sau că hotărârea inițială i-a fost notificată și că i s-a oferit posibilitatea de a exercita o cale de atac; un document care să indice măsura în care solicitantul a beneficiat de asistență juridică gratuită; documente referitoare la situația financiară a solicitantului și a pârâtului — venituri/cheltuielile/active; un certificat care dovedește învestirea cu formulă executorie; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; documente referitoare la schimbările privind situația copilului (copiilor); copie legalizată a certificatului de căsătorie, dacă este cazul; copie legalizată a hotărârii sau a altui document care atestă desfacerea căsătoriei sau a unui alt tip de relație, dacă este cazul; documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; declarație cu privire la locul unde se află debitorul — reședința și locul de muncă; declarație privind identificarea debitorului; fotografia debitorului, dacă este disponibilă; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul, o declarație scrisă care să ateste că ambele părți sau compărut în cadrul procedurii sau, în cazul în care numai solicitantul a compărut, originalul sau copia legalizată a documentului care atestă citarea celeilalte părți.

               Scoția

            Originalul și/sau copia legalizată a hotărârii care urmează să fie modificată; un document care să ateste că aceste proceduri au fost notificate debitorului sau că hotărârea inițială i-a fost notificată și că i s-a oferit posibilitatea de a exercita o cale de atac; un document care să indice măsura în care solicitantul a beneficiat de asistență juridică gratuită; documente referitoare la situația financiară a solicitantului și a pârâtului — venituri/cheltuielile/active; un certificat care dovedește învestirea cu formulă executorie; certificat de la școală/liceu, dacă este cazul; documente referitoare la schimbările privind situația copilului (copiilor); documente referitoare la starea civilă a solicitantului și a pârâtului, dacă este cazul; declarație cu privire la locul unde se află debitorul; declarație privind identificarea debitorului; fotografia debitorului, dacă este disponibilă.

               Irlanda de Nord

            Originalul și/sau copia legalizată a hotărârii care urmează să fie modificată; un document care să ateste că debitorul a compărut la ședința de judecată inițială și, în cazul în care nu a compărut, un document care să ateste că a fost citat sau că hotărârea inițială i-a fost notificată și că i s-a oferit posibilitatea de a exercita o cale de atac; un document care să indice măsura în care solicitantul a beneficiat de asistență juridică gratuită; documente referitoare la situația financiară a solicitantului și a pârâtului — venituri/cheltuielile/active; un certificat care dovedește învestirea cu formulă executorie; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; documente referitoare la schimbările privind situația copilului (copiilor); copie legalizată a certificatului de căsătorie, dacă este cazul; copie legalizată a hotărârii provizorii de divorț, după caz; documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; declarație cu privire la locul unde se află debitorul — reședința și locul de muncă; declarație privind identificarea debitorului; fotografia debitorului, dacă este disponibilă; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Cerere în temeiul articolului 10 alineatul (2) litera (b)

               Anglia și Țara Galilor

            Copie a deciziei care urmează a fi modificată; documente referitoare la situația financiară a solicitantului și a pârâtului — venituri/cheltuielile/active; cererea de asistență juridică; certificat de la școală/liceu, dacă este cazul; documente referitoare la schimbările privind situația copilului (copiilor); documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Scoția

            Copie a deciziei care urmează a fi modificată; documente referitoare la situația financiară a solicitantului și a pârâtului — venituri/cheltuielile/active; cererea de asistență juridică; certificat de la școală/liceu, dacă este cazul; documente referitoare la schimbările intervenite în situația copilului (copiilor).

               Irlanda de Nord

            Copie a deciziei care urmează a fi modificată; documente referitoare la situația financiară a solicitantului și a pârâtului — venituri/cheltuielile/active; cererea de asistență juridică; certificat de la școală/liceu, dacă este cazul; documente referitoare la schimbările privind situația copilului (copiilor); documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Cerere în temeiul articolului 10 alineatul (2) litera (c)

               Anglia și Țara Galilor

            Originalul și/sau copia legalizată a hotărârii care urmează să fie modificată; un certificat care dovedește învestirea cu formulă executorie; un document care să indice măsura în care solicitantul a beneficiat de asistență juridică gratuită; documente referitoare la situația financiară a solicitantului și a pârâtului — venituri/cheltuielile/active; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; documente referitoare la schimbările privind situația copilului (copiilor); copie legalizată a certificatului de căsătorie, dacă este cazul; copie legalizată a hotărârii sau a altui document care atestă desfacerea căsătoriei sau a unui alt tip de relație, dacă este cazul; documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; declarație cu privire la locul unde se află creditorul — reședința și locul de muncă; declarație care să permită identificarea creditorului; fotografia creditorului, dacă este disponibilă; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Scoția

            Originalul și/sau copia legalizată a hotărârii care urmează să fie modificată; un document care să indice măsura în care solicitantul a beneficiat de asistență juridică gratuită; documente referitoare la situația financiară a solicitantului și a pârâtului — venituri/cheltuielile/active; certificat de la școală/liceu, dacă este cazul; documente relevante pentru schimbările intervenite în situația financiară a solicitantului; o declarație cu privire la locul unde se află creditorul; declarație care să permită identificarea creditorului; fotografia creditorului, dacă este disponibilă.

               Irlanda de Nord

            Originalul și/sau copia legalizată a hotărârii care urmează să fie modificată; un certificat care dovedește învestirea cu formulă executorie; un document care să indice măsura în care solicitantul a beneficiat de asistență juridică gratuită; documente referitoare la situația financiară a solicitantului și a pârâtului — venituri/cheltuielile/active; copie legalizată a certificatului de naștere sau de adopție a copilului (copiilor), după caz; certificat de la școală/liceu, dacă este cazul; documente referitoare la schimbările privind situația copilului (copiilor); copie legalizată a certificatului de căsătorie, dacă este cazul; copie legalizată a hotărârii provizorii de divorț, după caz; documente referitoare la starea civilă a solicitantului și a pârâtului, dacă este cazul; copie a oricărei alte hotărâri judecătorești relevante; declarație cu privire la locul unde se află creditorul — reședința și locul de muncă; declarație care să permită identificarea creditorului; fotografia creditorului, dacă este disponibilă; orice alte documente menționate la articolul 16 alineatul (3), la articolul 25 alineatul (1) literele (a), (b) și (d) și alineatul (3) litera (b) și la articolul 30 alineatul (3), dacă este cazul.

               Generalități

            Pentru cererile în temeiul articolului 10, inclusiv al articolului 10 alineatul (1) litera (a) și alineatul (2) litera (a), autoritatea centrală din Anglia și Țara Galilor ar dori să primească fiecare document în trei exemplare, însoțite de traducerea în limba engleză (dacă este necesar).
            Pentru solicitările în temeiul articolului 10, inclusiv al articolului 10 alineatul (1) litera (a) și alineatul (2) litera (a), autoritatea centrală din Irlanda de Nord ar dori să primească fiecare document în trei exemplare, însoțite de traducerea în limba engleză.
            2.   DECLARAȚIILE MENȚIONATE LA ARTICOLUL 44 ALINEATUL (1) DIN CONVENȚIE
            Uniunea Europeană declară că statele membre enumerate mai jos acceptă cererile și documentele conexe traduse, pe lângă limba lor oficială, în limbile specificate pentru fiecare dintre statele membre enumerate:

                        Republica Cehă: limba slovacă

                        Republica Estonia: limba engleză

                        Republica Cipru: limba engleză

                        Republica Lituania: limba engleză

                        Republica Malta: limba engleză

                        Republica Slovacă: limba cehă

                        Republica Finlanda: limba engleză

                  3.   DECLARAȚIILE MENȚIONATE LA ARTICOLUL 44 ALINEATUL (2) DIN CONVENȚIE
            Uniunea Europeană declară că, în Regatul Belgiei, documentele se redactează sau se traduc în limbile franceză, neerlandeză sau germană, în funcție de diferitele părți ale teritoriului său în care urmează să fie prezentate.
            Informațiile privind limba care urmează să fie utilizată într-o anumită parte a Belgiei se găsesc în Manualul autorităților de destinație prevăzut în Regulamentul (CE) nr. 1393/2007 al Parlamentului European și al Consiliului din 13 noiembrie 2007 privind notificarea sau comunicarea în statele membre a actelor judiciare și extrajudiciare în materie civilă sau comercială (notificarea sau comunicarea actelor) (1). Respectivul manual poate fi accesat pe următoarea pagină de internet http://ec.europa.eu/justice_home/judicialatlascivil/html/index_ro.htm
            Se face click pe:
            «Comunicarea/notificarea actelor (Regulamentul 1393/2007)»/«Acte»/«Manual»/«Belgia»/«Geographical areas of competence» (p. 13 et seq).
            sau se caută direct adresa următoare:
            http://ec.europa.eu/justice_home/judicialatlascivil/html/pdf/manual_sd_bel.pdf
            și se face click pe «Geographical areas of competence» (p. 13 et seq).”

         (1)  JO L 324, 10.12.2007, p. 79.


title: 2012/743/PESC: Decizia Atalanta/3/2012 a Comitetului politic și de securitate din 27 noiembrie 2012 privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               4.12.2012

               RO

               Jurnalul Oficial al Uniunii Europene

               L 332/20

         DECIZIA ATALANTA/3/2012 A COMITETULUI POLITIC ȘI DE SECURITATE
   din 27 noiembrie 2012
   privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2012/743/PESC)
   COMITETUL POLITIC ȘI DE SECURITATE,
   Având în vedere Tratatul privind Uniunea Europeană și, în special, articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte decizii privind numirea comandantului forței UE.

               (2)

               La 3 iulie 2012, COPS a adoptat Decizia Atalanta/2/2012 (2) de numire a contraamiralului Enrico CREDENDINO în calitate de comandant al forței UE pentru operația militară al Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta).

               (3)

               Comandantul operației UE a recomandat numirea contraamiralului Pedro Ángel GARCĺA DE PAREDES PÉREZ DE SEVILLA în calitate de nou comandant al forței UE pentru Atalanta, în calitate de succesor aș contraamiralului Enrico CREDENDINO.

               (4)

               Comitetul militar al UE sprijină această recomandare.

               (5)

               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   Prin prezenta decizie Contraamiralul Pedro Ángel GARCĺA DE PAREDES PÉREZ DE SEVILLA este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei, cu începere de la 6 decembrie 2012.
   Articolul 2
   Decizia Atalanta/2/2012 se abrogă.
   Articolul 3
   Prezenta decizie intră în vigoare la 6 decembrie 2012.

      Adoptată la Bruxelles, 27 noiembrie 2012.

            Pentru Comitetul politic și de securitate

            Președintele

         O. SKOOG

      (1)  JO L 301, 12.11.2008, p. 33.

      (2)  Decizia Atalanta/2/2012 a Comitetului politic și de securitate din 3 iulie 2012 privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (JO L 176, 6.7.2012, p. 64).


title: Decizia 2003/663/PESC a Consiliului din 10 decembrie 2002 privind încheierea acordurilor între Uniunea Europeană și Bulgaria, Cipru, Estonia, Ungaria, Islanda, Letonia, Lituania, Norvegia, Republica Slovacă, Republica Cehă, România, Slovenia, Elveția, Turcia și Ucraina privind participarea acestor state la activitățile Misiunii de Poliție a Uniunii Europene (MPUE) în Bosnia și Herțegovina

text:
Anunţ juridic important

|

32003D0663

Official Journal L 239 , 25/09/2003 P. 0001 - 0001 Ediţie specială în limba cehă Chapter 18 Volume 02 P. 176  - 176 Ediţie specială în limba estonă Chapter 18 Volume 02 P. 176  - 176 Ediţie specială în limba maghiară Chapter 18 Volume 02 P. 176  - 176 Ediţie specială în limba lituaniană Chapter 18 Volume 02 P. 176  - 176 Ediţie specială în limba letonă Chapter 18 Volume 02 P. 176  - 176 Ediţie specială în limba malteză Chapter 18 Volume 02 P. 176  - 176 Ediţie specială în limba polonă Chapter 18 Volume 02 P. 176  - 176 Ediţie specială în limba slovacă Chapter 18 Volume 02 P. 176  - 176 Ediţie specială în limba slovenă Chapter 18 Volume 02 P. 176  - 176

		20021210Decizia 2003/663/PESC a Consiliuluidin 10 decembrie 2002privind încheierea acordurilor între Uniunea Europeană și Bulgaria, Cipru, Estonia, Ungaria, Islanda, Letonia, Lituania, Norvegia, Republica Slovacă, Republica Cehă, România, Slovenia, Elveția, Turcia și Ucraina privind participarea acestor state la activitățile Misiunii de Poliție a Uniunii Europene (MPUE) în Bosnia și HerțegovinaCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 24 al acestuia,având în vedere recomandarea președinției,întrucât:(1) La 11 martie 2002, Consiliul a adoptat Acțiunea comună 2002/210/PESC privind Misiunea de Poliție a Uniunii Europene [1].(2) Articolul 8 alineatul (3) din acțiunea comună respectivă prevede că modalitățile precise privind participarea statelor terțe la MPUE fac obiectul unor acorduri în conformitate cu articolul 24 din Tratatul privind Uniunea Europeană.(3) Ca urmare a deciziei Consiliului din 14 octombrie 2002, care autorizează președinția să inițieze negocieri, aceasta a negociat cu Bulgaria, Cipru, Estonia, Ungaria, Islanda, Letonia, Lituania, Norvegia, Republica Slovacă, Republica Cehă, România, Slovenia, Elveția, Turcia și Ucraina acorduri privind participarea acestora la activitățile MPUE.(4) Aceste acorduri ar trebui să se aprobe,DECIDE:Articolul 1Acordurile între Uniunea Europeană și Bulgaria, Cipru, Estonia, Ungaria, Islanda, Letonia, Lituania, Norvegia, Republica Slovacă, Republica Cehă, România, Slovenia, Elveția, Turcia și Ucraina privind participarea acestor state la activitățile Misiunii de Poliție a Uniunii Europene (MPUE) în Bosnia și Herțegovina se aprobă în numele Uniunii Europene.Textele acordurilor se anexează la prezenta decizie.Articolul 2Președintele Consiliului este autorizat să numească persoana sau persoanele împuternicite să semneze aceste acorduri prin care Uniunea Europeană își asumă obligații.Articolul 3Prezenta decizie se publică în Jurnalul Oficial al Uniunii Europene.Articolul 4Prezenta decizie produce efecte la data publicării.Adoptată la Bruxelles, 10 decembrie 2002.Pentru ConsiliuPreședinteleP. S. Møller[1] JO L 70, 13.3.2002, p. 1.--------------------------------------------------


title: 2007/171/CE: Decizia Comisiei din 16 martie 2007 de stabilire a cerințelor rețelei Sistemului de Informații Schengen din a doua generație – SIS II (al treilea pilon)

text:
               20.3.2007

               RO

               Jurnalul Oficial al Uniunii Europene

               L 79/29

      DECIZIA COMISIEI

   din 16 martie 2007
   de stabilire a cerințelor rețelei Sistemului de Informații Schengen din a doua generație – SIS II (al treilea pilon)
   (2007/171/CE)
   COMISIA COMUNITĂȚILOR EUROPENE,
   având în vedere Tratatul privind Uniunea Europeană,
   având în vedere Decizia 2001/886/JAI a Consiliului din 6 decembrie 2001 privind dezvoltarea Sistemului de Informații Schengen din a doua generație (SIS II) (1), în special articolul 4 litera (a),
   întrucât:

               (1)

               Pentru a dezvolta SIS II este necesar să se determine caracteristicile tehnice ale rețelei de comunicații, componentele sale și normele specifice ale rețelei.

               (2)

               Trebuie stabilite modalități adecvate, în special cu privire la elementele interfeței naționale uniforme situate în statele membre, de către Comisie și statele membre.

               (3)

               Prezenta decizie nu aduce atingere adoptării deciziilor viitoare ale Comisiei privind dezvoltarea SIS II, în special privind stabilirea normelor de securitate.

               (4)

               Dezvoltarea SIS II este reglementată atât prin Regulamentul (CE) nr. 2424/2001 al Consiliului (2), cât și prin Decizia 2001/886/JAI. Pentru a garanta o punere în aplicare unică a procesului de dezvoltare a SIS II în ansamblul său, dispozițiile prezentei decizii trebuie să reflecteze dispozițiile Deciziei Comisiei de stabilire a cerințelor rețelei SIS II, care trebuie aplicată conform Regulamentului (CE) nr. 2424/2001.

               (5)

               Regatul Unit ia parte la prezenta decizie în conformitate cu articolul 5 din protocolul care integrează acquis-ul Schengen în cadrul Uniunii Europene, anexat la Tratatul UE și la Tratatul CE, și cu articolul 8 alineatul (2) din Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (3).

               (6)

               Irlanda ia parte la această decizie în conformitate cu articolul 5 din protocolul care integrează acquis-ul Schengen în cadrul Uniunii Europene, anexat la Tratatul UE și la Tratatul CE, și cu articolul 5 alineatul (1) și articolul 6 alineatul (2) din Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (4).

               (7)

               În ceea ce privește Islanda și Norvegia, prezenta decizie constituie o evoluție a dispozițiilor acquis-ului Schengen în sensul acordului încheiat între Consiliul Uniunii Europene și Republica Islanda și Regatul Norvegiei cu privire la asocierea acestor două state în vederea punerii în aplicare, a asigurării respectării și dezvoltării acquis-ului Schengen, care intră în sfera de aplicare a articolului 1 litera G din Decizia 1999/437/CE a Consiliului (5) privind anumite norme de aplicare a acestui acord.

               (8)

               În ceea ce privește Elveția, prezenta decizie constituie o evoluție a dispozițiilor acquis-ului Schengen în sensul acordului încheiat de Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene în vederea punerii în aplicare, a asigurării respectării și dezvoltării acquis-ului Schengen, care intră în sfera de aplicare a articolului 1 litera G din Decizia 1999/437/CE a Consiliului coroborat cu articolul 4 alineatul (1) din Decizia 2004/849/CE a Consiliului (6) privind semnarea, în numele Uniunii Europene, și aplicarea provizorie a anumitor dispoziții ale acestui acord.

               (9)

               Prezenta decizie constituie un act întemeiat pe acquis-ul Schengen sau care se referă la acesta în sensul articolului 3 alineatul (1) din Actul de aderare.

               (10)

               Măsurile prevăzute de prezenta decizie sunt conforme cu avizul comitetului instituit în temeiul articolului 5 alineatul (1) din Decizia 2001/886/JAI,

         DECIDE:
   Articol unic
   Caracteristicile tehnice privind conceperea arhitecturii fizice a infrastructurii de comunicații a SIS II sunt cele stabilite în anexă.

      Adoptată la Bruxelles, 16 martie 2007.

            Pentru Comisie

         Franco FRATTINI

            Vicepreședinte

      (1)  JO L 328, 13.12.2001, p. 1.

      (2)  JO L 328, 13.12.2001, p. 4. Regulament, astfel cum a fost modificat prin Regulamentul (CE) nr. 1988/2006 (JO L 411, 30.12.2006, p. 1).

      (3)  JO L 131, 1.6.2000, p. 43. Decizie, astfel cum a fost modificat prin Decizia 2004/926/CE (JO L 395, 31.12.2004, p. 70).

      (4)  JO L 64, 7.3.2002, p. 20.

      (5)  JO L 176, 10.7.1999, p. 31.

      (6)  JO L 368, 15.12.2004, p. 26.

      ANEXĂ
      CUPRINS

                  1.

               Introducere …

                  1.1.

               Acronime și abrevieri …

                  2.

               Privire de ansamblu …

                  3.

               Acoperire geografică …

                  4.

               Servicii de rețea …

                  4.1.

               Structura rețelei …

                  4.2.

               Tip de conexiune între CS-SIS principal și CS-SIS de siguranță …

                  4.3.

               Lățimea de bandă …

                  4.4.

               Categorii de servicii …

                  4.5.

               Protocoale suportate …

                  4.6.

               Caracteristici tehnice …

                  4.6.1.

               Adresare IP …

                  4.6.2.

               Suport pentru IPv6 …

                  4.6.3.

               Routare statică …

                  4.6.4.

               Debit susținut …

                  4.6.5.

               Alte caracteristici …

                  4.7.

               Rezistență …

                  5.

               Monitorizare …

                  6.

               Servicii generice …

                  7.

               Disponibilitate …

                  8.

               Servicii de siguranță …

                  8.1.

               Criptarea rețelei …

                  8.2.

               Alte dispoziții de siguranță …

                  9.

               Asistență și structură de sprijin …

                  10.

               Interacțiunea cu alte sisteme …
            1.   Introducere
      Prezentul document descrie arhitectura rețelei de comunicații, componentele sale și cerințele specifice rețelei.
      1.1.   Acronime și abrevieri
      Prezenta secțiune descrie acronimele utilizate în document.

                  Acronime și abrevieri

                  Explicație

                  BLNI

                  Interfață națională locală de rezervă (Backup Local National Interface)

                  CEP

                  Punct final central (Central End Point)

                  CNI

                  Interfață națională centrală (Central National Interface)

                  CS

                  Sistem central (Central System)

                  CS-SIS

                  Funcție de suport tehnic care conține baza de date SIS II

                  DNS

                  Server nume de domeniu (Domain Name Server)

                  FCIP

                  Canal de fibre pe IP (Fibre Channel over IP)

                  FTP

                  Protocol de transfer de fișiere (File Transport Protocol)

                  HTTP

                  Protocol de transfer hipertext (Hyper Text Transfer Protocol)

                  IP

                  Protocol internet (Internet Protocol)

                  LAN

                  Rețea locală (Local Area Network)

                  LNI

                  Interfață națională locală (Local National Interface)

                  Mbps

                  Megabiți pe secundă

                  MDC

                  Main Developer Contractor

                  N.SIS II

                  Secțiunea națională în fiecare stat membru

                  NI-SIS

                  Interfață națională uniformă

                  NTP

                  Protocol de sincronizare în rețea (Network Time Protocol)

                  SAN

                  Rețea de stocare (Storage Area Network)

                  SDH

                  Ierarhie digitală sincronă (Synchronous Digital Hierarchy)

                  SIS II

                  Sistem de informații Schengen din a doua generație (Schengen Information System, second generation)

                  SMTP

                  Protocol simplu de transfer de curier (Simple Mail Transport Protocol)

                  SNMP

                  Protocol simplu de gestiune de rețea (Simple Network Management Protocol)

                  s-TESTA

                  Servicii telematice transeuropene securizate între administratori (Secure Trans-European Services for Telematics between Administrations), o măsură a programului IDABC (Programul pentru furnizarea interoperabilă a serviciilor europene e-guvernare pentru administrațiile publice, întreprinderi și cetățeni. Decizia 2004/387/EC a Parlamentului European și a Consiliului din 21.4.2004).

                  TCP

                  Protocol de control al transmisiei (Transmission Control Protocol)

                  VIS

                  Sistem de informații privind vizele (Visa Information System)

                  VPN

                  Rețea privată virtuală (Virtual Private Network)

                  WAN

                  Rețea de arie largă (Wide Area Network)

            2.   Privire de ansamblu
      SIS II este format din:

                  —

                  sistemul central (denumit în continuare „SIS II central”), care cuprinde:

                              —

                              o funcție de suport tehnic (denumită în continuare „CS-SIS”) care conține baza de date a SIS II. Sistemul principal CS-SIS asigură supravegherea tehnică și administrarea, iar un sistem CS-SIS de siguranță poate asigura toate funcțiile sistemului principal CS-SIS, în cazul în care acesta nu funcționează;

                              —

                              o interfață națională uniformă (denumită în continuare „NI-SIS”);

                  —

                  o secțiune națională (denumită în continuare „N.SIS II”) în fiecare dintre statele membre, care cuprinde sistemele naționale de date și care comunică cu SIS II central. O secțiune N.SIS II poate conține un dosar de date (denumit în continuare „copie națională”), care conține o copie completă sau parțială a bazei de date SIS II;

                  —

                  o infrastructură de comunicații între CS-SIS și NI-SIS (denumită în continuare „infrastructură de comunicații”) care furnizează o rețea virtuală criptată consacrată datelor SIS II și schimbului de date dintre birourile SIRENE.

            NI-SIS este formată din:

                  —

                  o interfață națională locală (denumită în continuare „LNI”) în fiecare stat membru, care face conexiunea fizică între statul membru și rețeaua de comunicații securizată și conține dispozitivele de criptare consacrate traficului dintre SIS II și SIRENE. LNI este situată pe teritoriul statului membru;

                  —

                  o interfață națională locală de siguranță, opțională (denumită în continuare „BLNI”), care are exact aceeași structură și funcție ca LNI.

            LNI și BLNI trebuie utilizate exclusiv de sistemul SIS II și pentru schimburile SIRENE. Configurația specifică a LNI și BLNI va fi precizată și convenită cu fiecare stat membru pentru a se lua în considerare normele de siguranță, locația fizică și condițiile de instalare, inclusiv prestarea de servicii a furnizorului de rețea, adică conexiunea fizică s-TESTA poate conține mai multe canale VPN pentru alte sisteme, de exemplu, VIS și Eurodac.

                  —

                  o interfață națională centrală (denumită în continuare „CNI”), care este o aplicație ce securizează accesul la CS-SIS. Fiecare stat membru dispune de propriile puncte logice de acces la CNI via un „firewall” central.

            Infrastructura de comunicații dintre CS-SIS și NI-SIS este compusă din:

                  —

                  rețeaua pentru Servicii telematice transeuropene securizate între administratori (denumită în continuare s-TESTA), care furnizează o rețea virtuală privată și criptată, consacrată datelor SIS II și schimburilor SIRENE.

            3.   Acoperire geografică
      Infrastructura de comunicații trebuie să poată acoperi și furniza serviciile cerute tuturor statelor membre:
      Toate statele membre UE (Belgia, Franța, Germania, Luxemburg, Țările de Jos, Italia, Portugalia, Spania, Grecia, Austria, Danemarca, Finlanda, Suedia, Cipru, Republica Cehă, Estonia, Ungaria, Letonia, Lituania, Malta, Polonia, Slovacia, Slovenia, Regatul Unit și Irlanda), plus Norvegia, Islanda, Elveția.
      În plus, trebuie luată în considerare acoperirea țărilor care tocmai au aderat, România și Bulgaria.
      În cele din urmă, infrastructura de comunicații trebuie să poată fi extinsă la orice altă țară sau entitate care are acces la SIS II central (de exemplu, Europol, Eurojust).
      4.   Servicii de rețea
      În cazul menționării unui protocol sau a unei arhitecturi, se subînțelege că alte tehnologii, protocoale sau arhitecturi dezvoltate ulterior vor fi acceptate.
      4.1.   Structura rețelei
      Arhitectura SIS II utilizează servicii centralizate, care sunt accesibile din diferitele state membre. Din motive de rezistență, aceste servicii centralizate sunt duplicate în două locații diferite, mai exact la Strasbourg, în Franța, și la St Johann im Pongau, în Austria, unde se situează CS-SIS, CU și, respectiv, sistemul de siguranță CS-SIS, BCU.
      Unitățile centrale, cea principală și cea de siguranță, trebuie să fie accesibile din diferitele state membre. Țările implicate pot avea mai multe puncte de acces la rețea, o LNI și o BLNI, pentru a face legătura dintre sistemele lor naționale și serviciile centrale.
      În afară de conexiunea principală cu serviciile centrale, infrastructura de comunicații poate asigura schimburi de informații suplimentare bilaterale între birourile SIRENE ale diferitelor state membre.
      4.2.   Tip de conexiune între CS-SIS principal și CS-SIS de siguranță
      Tipul de conexiune cerut pentru interconexiunea între CS-SIS principal și CS-SIS de siguranță trebuie să fie o buclă SDH sau un echivalent, care să fie accesibilă și pentru tehnologii și arhitecturi ulterioare. Infrastructura SDH va fi utilizată pentru extinderea rețelelor locale ale ambelor unități centrale, pentru a crea un LAN unic omogen. Acest LAN va fi apoi folosit în sincronizarea continuă dintre CU și BCU.
      4.3.   Lățimea de bandă
      O condiție esențială a infrastructurii de comunicații este dimensiunea lățimii de bandă pe care aceasta trebuie să fie în măsură să o acorde diferitelor site-uri interconectate și capacitatea sa de a susține această lățime de bandă în cadrul rețelei sale de bază.
      Lățimea de bandă necesară pentru LNI și BLNI facultativă va varia pentru fiecare stat membru, în funcție de alegerea acestuia de a folosi copii naționale, căutare centrală sau schimbul de date biometrice.
      Dimensiunea reală pe care infrastructura de comunicații va decide să o ofere este fără importanță, din moment ce corespunde cerințelor minime ale fiecărui stat membru.
      Fiecare dintre tipurile de site menționate mai sus poate transfera cantități semnificative de date (alfanumerice, biometrice și documente complete) în ambele direcții. Prin urmare, infrastructura de comunicații trebuie să asigure vitezele minime garantate de încărcare și descărcare pentru fiecare conexiune.
      Infrastructura de comunicații trebuie să asigure un debit de conexiune variind între 2 Mbps și până la 155 Mbps sau mai mult. Rețeaua trebuie să asigure viteze minime suficiente de încărcare și descărcare pentru fiecare conexiune și trebuie să aibă capacitatea de a susține lățimea de bandă globală a punctelor de acces la rețea.
      4.4.   Categorii de servicii
      SIS II central va fi în măsură să trateze, după o ordine a priorităților, cererile/alertele. Ca normă derivată, infrastructura de comunicații va asigura gestiunea traficului în funcție de priorități.
      Se presupune că parametrii de rețea care vor permite stabilirea priorităților vor fi fixați de SIS II central pentru toate pachetele care îl cer. Gestiunea documentelor în așteptare va fi asigurată de procedeul „Weighted Fair Queuing”. Aceasta implică faptul că infrastructura de comunicații trebuie să poată prelua ordinea de prioritate atribuită pachetelor de date pe sursa LAN și să le trateze în funcție de această ordine în propria rețea de bază. Mai mult, infrastructura de comunicații trebuie să transmită site-ului de la distanță pachetele inițiale care conțin aceeași ordine de prioritate ca aceea fixată în sursa LAN.
      4.5.   Protocoale suportate
      SIS II central va folosi mai multe protocoale de comunicare în rețea. Infrastructura de comunicații ar trebui să suporte o categorie largă de protocoale de comunicație în rețea. Protocoalele standard care vor fi suportate sunt HTTP, FTP, NTP, SMTP, SNMP și DNS.
      Pe lângă protocoalele standard, infrastructura de comunicații trebuie să poată gestiona diferite protocoale de „tunnelling”, protocoale de duplicare SAN și protocoalele proprietare de conexiune Java-to-Java ale BEA WebLogic. Protocoalele de tunnelling, de exemplu IPsec în mod tunel, vor fi utilizate pentru transferul datelor criptate către destinație.
      4.6.   Caracteristici tehnice
      4.6.1.   Adresare IP
      Infrastructura de comunicații trebuie să aibă o serie de adrese IP rezervate care pot fi utilizate numai în cadrul acelei rețele. În cadrul seriei de adrese IP rezervate, SIS II central va utiliza o serie exclusivă de adrese IP care nu vor fi folosite în altă parte.
      4.6.2.   Suport pentru IPv6
      Se presupune că protocolul utilizat de rețelele locale ale statelor membre va fi TCP/IP. Cu toate acestea, unele site-uri vor avea versiunea 4, pe când altele vor avea versiunea 6. Punctele de acces la rețea trebuie să poată juca rolul de portal și trebuie să aibă capacitatea de a opera independent de protocoalele de rețea utilizate de SIS II central sau de N.SIS II.
      4.6.3.   Routare statică
      CU și BCU pot folosi aceeași adresă unică IP pentru comunicațiile către statele membre. Prin urmare, infrastructura de comunicații trebuie să suporte routarea statică.
      4.6.4.   Debit susținut
      Atât timp cât conexiunile CU sau BCU au o rată de descărcare mai mică de 90 %, un stat membru trebuie să poată susține neîntrerupt 100 % din lățimea sa de bandă.
      4.6.5.   Alte caracteristici
      Pentru a susține CS-SIS, infrastructura de comunicații trebuie să respecte un număr minim de caracteristici tehnice.
      Timpul de tranzit trebuie să fie (inclusiv la orele de vârf) mai mic sau egal cu 150 ms, în 95 % din pachetele de date, și mai mic de 200 ms, în 100 % din pachete.
      Probabilitatea de a pierde pachetele de date trebuie să fie (inclusiv la orele de vârf) mai mică sau egală cu 10–4, în 95 % din pachete, și mai mică de 10–3, în 100 % din pachete.
      Caracteristicile mai sus menționate se aplică pentru fiecare punct de acces în parte.
      Conexiunea dintre CU și BCU trebuie să aibă un timp de transmisie dus-întors mai mic sau egal cu 60 ms.
      4.7.   Rezistență
      CS-SIS a fost concepută pentru a putea îndeplini condiția de disponibilitate ridicată. Din acest motiv, sistemul oferă o rezistență integrată împotriva defecțiunilor propriilor componente, grație duplicării tuturor echipamentelor.
      Componentele infrastructurii de comunicații trebuie, de asemenea, să aibă rezistență împotriva defecțiunilor ce pot afecta unul dintre componente. În cazul infrastructurii de comunicații, următoarele componente trebuie să aibă rezistență:

                  —

                  Rețeaua de bază

                  —

                  Dispozitivele de routare

                  —

                  Punctele de prezență

                  —

                  Conexiunile la bucla locală (inclusiv cablarea fizică redundantă)

                  —

                  Dispozitivele de siguranță (dispozitive de criptare, „firewall” etc.)

                  —

                  Toate serviciile generice (DNS, NTP etc.)

                  —

                  LNI/BLNI.

            Mecanismele de siguranță pentru tot echipamentul rețelei trebuie să se declanșeze fără nicio intervenție manuală.
      5.   Monitorizare
      Pentru a facilita monitorizarea, instrumentele de monitorizare a infrastructurii de comunicații trebuie să se poată integra în dispozitivele de monitorizare ale organismului responsabil de gestiunea operațională a SIS II central.
      6.   Servicii generice
      În afară de rețeaua specializată și de serviciile de siguranță, infrastructura de comunicații trebuie, de asemenea, să ofere și servicii generice.
      Trebuie puse în aplicare servicii specializate în cazul ambelor unități centrale, cu scopuri de redundanță.
      Infrastructura de comunicații trebuie să ofere următoarele servicii generice opționale:

                  Serviciu

                  Informații suplimentare

                  DNS

                  În prezent, procedura de siguranță care basculează de la CU la BCU, în cazul defectării sistemului se bazează pe schimbarea adresei IP în cadrul serverului generic DNS.

                  Releu e-mail

                  Folosirea unui releu generic e-mail ar putea fi utilă pentru că ar standardiza setările e-mail în diferitele state membre și, spre deosebire de un server specializat, pentru că nu ar consuma resursele de rețea de la CU/BCU.
                  E-mail-urile care utilizează releul generic e-mail trebuie să respecte modelul de siguranță.

                  NTP

                  Acest serviciu poate fi utilizat pentru sincronizarea ceasurilor echipamentului de rețea.

            7.   Disponibilitate
      CS-SIS, LNI și BLNI trebuie să poată oferi o disponibilitate de 99,99 % pe o perioadă continuă de 28 de zile, independent de disponibilitatea rețelei.
      Disponibilitatea infrastructurii de comunicații trebuie să fie de 99,99 %.
      8.   Servicii de siguranță
      8.1.   Criptarea rețelei
      SIS II central nu permite transferul în afara LAN fără criptare a datelor cu exigență de înaltă sau foarte înaltă protecție. Trebuie să se verifice ca furnizorul de rețea să nu aibă în niciun caz acces la datele operaționale din SIS II, nici la schimburile SIRENE asociate.
      Pentru a menține un înalt nivel de siguranță, infrastructura de comunicații trebuie să permită gestiunea certificatelor/cheilor. Gestiunea și monitorizarea de la distanță a cutiilor de criptare trebuie să fie posibile. Algoritmii de criptare trebuie să îndeplinească cel puțin următoarele condiții:

                  —

                  Algoritmi de criptare simetrică:

                              —

                              3DES (128 biți) sau mai mult.

                              —

                              Generarea cheii trebuie să depindă de o valoare aleatorie care să nu permită reducerea spațiului de cheie în cazul unui atac.

                              —

                              Cheile de criptare sau informațiile care pot fi utilizate pentru a genera chei sunt întotdeauna protejate în timpul stocajului.

                  —

                  Algoritmi de criptare asimetrică:

                              —

                              RSA (modul 1 024 biți) sau mai mult.

                              —

                              Generarea cheii trebuie să depindă de o valoare aleatorie care să nu permită reducerea spațiului de cheie în cazul unui atac.

            Se va utiliza protocolul de încapsulare a sarcinii utile de siguranță (ESP, RFC2406) în modul tunel. Sarcina utilă și antetul IP de origine vor fi criptate.
      Se va utiliza protocolul schimbării cheilor internet (IKE) pentru schimbarea cheilor de sesiune.
      Cheile IKE sunt valabile cel mult o zi.
      Cheile de sesiune sunt valabile cel mult o oră.
      8.2.   Alte dispoziții de siguranță
      Pe lângă protecția punctelor de acces SIS II, infrastructura de comunicații trebuie să protejeze și serviciile generice opționale. Aceste servicii trebuie să fie supuse unor măsuri de protecție comparabile celor din CS-SIS. Prin urmare, toate serviciile generice trebuie să fie protejate cel puțin de un firewall, un antivirus și de un sistem de detectare a intruziunilor. Mai mult, dispozitivele și măsurile de protecție ale serviciilor generice trebuie supuse unei supravegheri de siguranță continue (jurnalizare și urmărire).
      Pentru a menține un înalt nivel de siguranță, organizația responsabilă de gestiunea operațională a SIS II central trebuie să fie informată de orice incident de siguranță care survine în infrastructura de comunicații. Prin urmare, infrastructura de comunicații trebuie să permită notificarea rapidă a organizației responsabile de gestiunea operațională a SIS II central asupra incidentelor de siguranță. Toate incidentele de siguranță trebuie semnalate regulat, de exemplu, într-un raport lunar sau ocazional.
      9.   Asistență și structură de sprijin
      Furnizorul infrastructurii de comunicații trebuie să pună la dispoziție un serviciu de asistență care să fie în contact cu organizația responsabilă de gestiunea operațională a SIS II central.
      10.   Interacțiunea cu alte sisteme
      Infrastructura de comunicații trebuie să împiedice scurgerea de informații dincolo de canalele de comunicație care i-au fost destinate. Pentru aplicarea tehnică, acest fapt implică:

                  —

                  orice acces neautorizat și/sau necontrolat la alte rețele este strict interzis, inclusiv interconexiunea la internet;

                  —

                  scurgerea de date către alte sisteme ale rețelei este imposibilă; de exemplu, interconexiunea mai multor VPN IP nu este permisă.

            În afară de restricțiile tehnice sus-menționate pe care le impune, infrastructura de comunicații are repercusiuni și asupra serviciului de asistență. Serviciul de asistență nu poate divulga nicio informație privind SIS II central altei entități, în afara celei responsabile de gestiunea operațională a SIS II central.